tartuNLP/wikipedia-smugri-20251201 huggingface dataset:
Johnny Pacar

Johnny Pacar (oikealta nimeltään John Edward Pacararu, 6. kesäkuuta 1981 Dearborn, Michigan) on yhdysvaltalainen näyttelijä ja muusikko.
Pacarin vanhemmat ovat Judith ja John Pacuraru. Pacar aloitti jääkiekon pelaamisen seitsemänvuotiaana ja haaveili pääsystä NHL:ään. Musiikki ja näytteleminen alkoivat kuitenkin kiinnostaa enemmän. Toukokuussa 2001 hän muutti Los Angelesiin. Vuonna 2003 Pacar sai roolin elokuvasta "Purgatory House". Hän on esiintynyt myös muun muassa televisiosarjassa "Lento 29". Pacar näytteli myös "Todistettavasti syyllisen" jaksossa ”Verilöyly”. Pacar esiintyi vuonna 2005 elokuvassa "Now You See It...". Hän esitti pääroolin hahmoa Danny Sinclair.
Vuonna 2009 Pacar voitti Orlandon elokuvafestivaaleilla parhaan sivuosanäyttelijän palkinnon roolistaan elokuvassa "Love Hurts".
Pacar soittaa paljon kitaraa, mutta osaa myös soittaa bassoa ja rumpuja sekä laulaa. Hän laulaa ja soittaa kitaraa Forever The Day -nimisessä yhtyeessä.
Pacar on ollut kasvissyöjä 15-vuotiaasta saakka.
Zdeno Cíger

Zdeno Cíger (s. 19. lokakuuta 1969 Martin, Tšekkoslovakia) on slovakialainen entinen jääkiekkoilija ja nykyinen jääkiekkovalmentaja. Hän oli pelipaikaltaan vasen laitahyökkääjä.
Cíger edusti kotimaassaan Dukla Trenčíniä ja Slovan Bratislavaa sekä NHL:ssä New Jersey Devilsiä, Edmonton Oilersia, New York Rangersiä ja Tampa Bay Lightningia. Hän pelasi myös Tšekkoslovakian maajoukkueessa. NHL-urallaan hän pelasi yhteensä 352 ottelua, joissa hän teki 94 maalia ja 134 maalisyöttöä. Hänen paras kautensa NHL:ssä oli 1995–1996, jolloin hän teki 31 maalia ja 39 maalisyöttöä.
Tom Wentzel

Tom Wentzel (s. 9. syyskuuta 1947 Helsinki) on suomalainen näyttelijä. Hän on Helsingin kaupunginteatterin näyttelijä, joka aloitti uransa Svenska Teaternissa ja Lilla Teaternissa. Vuosina 2002–2003 hän toimi vajaan vuoden Rovaniemen Teatterin johtajana.
Wentzel on näytellyt muun muassa televisiosarjoissa "Rauta-aika", "Hyvä veli" ja "Hovimäki" sekä useissa suomalaisissa elokuvissa, kuten miespääosaa vuoden 1980 unkarilais-suomalaisessa yhteistyöelokuvassa "Tullivapaa avioliitto".
Wentzel on ollut ääninäyttelijänä useissa piirrossarjoissa ja -elokuvissa sekä mukana monissa Ylen kuunnelmissa ja Radioateljeen tuotannoissa.
Wentzel näyttelee Berliinin elokuvajuhlilla 2023 ensi-iltansa saaneessa "Mummola"-elokuvassa. 
Laulajana.
Wentzel on levyttänyt vuonna 2005 albumin "Kantelettaren lauluja miehen elämästä" (Suomalaisen Kirjallisuuden Seura – SKSCD 7).
Äänirooleja.
Wentzel lukee myös äänikirjoja.
Peter, Paul and Mary

Peter, Paul and Mary oli yhdysvaltalainen folk- ja folkrock-trio, joka nousi suosioon 1960-luvulla folkin suosion aallonharjalla.
Ura.
Trion perustivat vuonna 1961 Peter Yarrow (1938–2025), Noel Stookey (1937–) ja Mary Travers (1936–2009).
Yarrow ja Stookey säestivät trion laulua kitaroillaan. Yhtyeen suosituimmat kappaleet olivat cover-versioita ajan suosituimmista folkkappaleista, kuten ”This Land Is Your Land”, ”If I Had a Hammer”, ”Blowin’ in the Wind” ja ”And When I Die”, sekä versiot lastenlaulusta ”Puff, the Magic Dragon” ja John Denverin kappaleesta ”Leaving on a Jet Plane”. Yhtye osallistui myös protestilauluillaan 1960-luvun kansalaisoikeusliikkeeseen ja Vietnamin sodan vastustamiseen.
Trio hajosi vuonna 1970, kun jäsenet aloittivat soolourat. He palasivat yhteen vuoden 1978 albumillaan "Reunion".
Trio voitti urallaan viisi Grammya. Heidän viimeinen albuminsa oli "In These Times" (2003). Mary Travers kuoli vuonna 2009 leukemian kemoterapian aiheuttamiin komplikaatioihin.
Janina Berman

Janina Berman (s. 9. marraskuuta 1945 Turku) on suomalainen näyttelijä. Hänet muistetaan luultavasti parhaiten talousmamselli Fridan roolista "Hovimäki"-televisiosarjassa sekä rooleistaan Turun ruotsalaisessa teatterissa.
Elämäkerta.
Berman syntyi Turussa vuonna 1945. Hän opiskeli Svenska Teaterskolan i Helsingforsissa vuosina 1966–1969 ja valmistui vuonna 2004 Teatterikorkeakoulusta. Berman on myös opiskellut pantomiimia Ruotsissa ja Suomessa ja opettanut sitä Åbo Amatörteaterföreningissä.
Berman on näytellyt Åbo Svenska Teaterissa vuosina 1969–1989, 1992–1999 ja 2001–2011. Sen lisäksi hän on ollut vierailevana näyttelijänä muun muassa Wasa Teaterissa, Svenska Teaternissa ja Teatteri Raivoisissa Ruusuissa. Berman on myös näytellyt useissa televisiosarjoissa ja elokuvissa, joiden lisäksi hän on ollut teatterissa mukana yli sadassa näytelmässä.
Filmografia.
Elokuvarooleja.
Elokuva, ohjaaja, vuosi
Televisiorooleja.
Ohjelma, ohjaaja, vuosi
Lähde:
Kadonnut maailma (Michael Crichtonin romaani)

Kadonnut maailma () on vuonna 1995 ilmestynyt Michael Crichtonin tieteis- ja jännitysromaani, joka on jatko-osa vuonna 1990 kirjoitetulle "Dinosauruspuistolle". Sen on suomentanut Jaakko Kankaanpää, ja suomennoksen on julkaissut 1996 Otava.
Kirjan elokuvasovitus "Kadonnut maailma – Jurassic Park" valmistui vuonna 1997.
Juoni.
Matemaatikko Ian Malcolm toimii professorina arvostetussa yliopistossa, kun rikas paleontologi Richard Levine pyytää häntä liittymään retkikuntaan, jonka matka suuntautuu Costa Ricaan. Mantereelta on löydetty useita dinosauruksen ruumiiksi epäiltyjä ruhoja, jotka Costa Rican hallitus on kuitenkin tuhonnut. Malcolm lupaa lähteä mukaan, jos jotakin todella löytyy.
Matkallaan Costa Ricaan Levine löytää yhden dinosauruksen ruumiin, mutta hallitus tuhoaa sen hänen silmiensä edessä. Sattumalta hän kuulee Isla Sornan saaresta, jossa huhujen mukaan elää dinosauruksia, ja lähtee sinne yksin. Yhdysvalloissa Ian Malcolm saa Levinen hänelle lähettämän palasen dinosauruksen nahkaa ja sattumalta saa kuulla yhdessä "Doc" Thornen kanssa radiopuhelimesta Levinen avunpyynnön. He lähtevät saarelle Eddie Carr -nimisen mekaanikon kanssa ja ottavat mukaansa Levinelle tutkimuksia varten tilatut varusteet.
Samaan aikaan Lewis Dodgson, joka on InGenin kanssa kilpailleen Biosyn-yrityksen geneetikko, on kahden työtoverinsa kanssa saapumassa saarelle aikomuksenaan varastaa dinosaurusten munia. Villieläinten tutkija Sarah Harding saapuu Dodgsonin ryhmän mukana saarelle ja kohtaa siellä Malcolmin pelastusryhmän. Dodgsonin suunnitelmat kariutuvat, kun hänen työtoverinsa saavat surmansa ja hän jää pulaan saarelle.
Myöhemmin Eddie tuo loukkaantuneen tyrannosauruksen poikasen pelastusryhmän asuntovaunuun, ja Malcolm ja Harding alkavat hoitaa sen murtunutta jalkaa. Samana iltana kaksi aikuista tyrannosaurusta hyökkää heidän autojensa kimppuun haavoittaen Malcolmia ja tuhoten toisen asuntovaunuista.
Kōben maanjäristys 1995

Kōben maanjäristys oli Japanissa 17. tammikuuta 1995 sattunut maanjäristys, joka ravisteli Kōben puolentoista miljoonan asukkaan kaupunkia. Järistys oli voimakkuudeltaan Mw 6,9. Yli kuusi tuhatta ihmistä sai surmansa, ja taloudelliset menetykset olivat yli 200 miljardia Yhdysvaltain dollaria. Se oli Japanin pahin maanjäristys vuoden 1923 Suuren Kantōn maanjäristyksen jälkeen.
Järistyksen keskus sijaitsi 30 kilometrin päässä Kōbesta Awajishiman saaren alla noin 20 kilometrin syvyydessä. Järistys tuhosi lähes 100 000 rakennusta ja katkaisi kaupungin puhelinlinjat ja sähköt. Rakennusten lämmityslaitteiden saamat vauriot aiheuttivat myös tulipaloja.
Maanjäristys tapahtui kolmen litosfäärilaatan törmäysvyöhykkeellä: Tyynenmeren laatan, Euraasian laatan ja Filippiinien laatan.
Karoliina Blackburn

Karoliina Blackburn (s. 23. marraskuuta 1972 Helsinki) on suomalainen näyttelijä. Hän on näytellyt sekä teatterissa, televisiossa että elokuvissa. Hän on julkaissut myös satukirjan.
Blackburn on tehnyt vuodesta 1998 alkaen kymmenkunta roolia Tampereen Työväen Teatterissa ja 2010-luvulla näytellyt Teatteri Siperiassa.
Blackburn on naisten thainyrkkeilyn Suomen mestari vuodelta 2004 alle 60 kilogramman sarjassa.
Yksityiselämä.
Hän on avoliitossa näyttelijä Tommi Raitolehdon kanssa ja heillä on yhteinen lapsi. Aiemmin Blackburn on ollut kihloissa thainyrkkeilyvalmentaja Pertti Nurmen kanssa.
Pikku myyjätär

Pikku myyjätär on Georg Malmsténin ohjaama suomalainen elokuva vuodelta 1933. Elokuvan ensi-ilta oli 3. joulukuuta 1933 Kino-Palatsissa Helsingissä. Elokuva oli Havi Osakeyhtiön tilaama ja siinä esiteltiin myös yhtiön tuotteita.
Elokuvaa esitettiin 1930-luvulla kaksoisnäytännöissä yhdessä elokuvan Herrat täysihoidossa kanssa.
Chūetsun maanjäristys 2004

Chūetsun maanjäristys 2004 oli Japanissa 23. lokakuuta 2004 sattunut maanjäristys, joka ravisteli Honshūn saarta. Se oli voimakkuudeltaan 6,6 MW. Maanjäristyksen keskus oli lähellä Honshun länsirannikkoa 85 km Naganosta ja 195 km Tokiosta. 39 ihmistä sai surmansa, 3 000 loukkaantui ja 100 000 joutui jättämään kotinsa.
Monen monta mukavaa

Monen monta mukavaa on Ella Lahtisen ensimmäinen sooloalbumi. Ennen tätä albumia hän on laulanut "Tenavatähti 1992" -levyllä. 
Levy on lastenmusiikkia ja sillä on uskonnollinen teema. Levyn on julkaissut helluntailainen Ristin Voitto ry.
Herra Lahtinen lähtee lipettiin

Herra Lahtinen lähtee lipettiin ("Bättre fly än illa fäkta") on suomalainen elokuva vuodelta 1939. Se perustuu Kjeld Abellin näytelmään "Melodia joka katosi". 
Elokuvan pääosassa on sanottu olleen koko keskiluokan, jota herra Lahtinen edustaa. Ohjaaja Nyrki Tapiovaaran mukaan Lahtisessa korostuu aikansa keskiluokan häilyvyys, joka kannattaa yhtä intohimoisesti tai intohimottomasti sekä aseistariisuntaa että Suomen puolustuksen vahvistamista. Nämä teemat olivat elokuvan valmistumisen aikaan nousseet hyvinkin korostetusti etualalle. Ohjaajalleen tyypillisesti elokuvassa on pinnan alle kätketty paljon. Vertauskuvallisuus on vahvasti läsnä. 
Elokuvan luultiin lopullisesti kadonneen toisen maailmansodan sekasorrossa, kunnes syksyllä 1975 siitä löydettiin neljänkymmenen minuutin pätkä, eli hieman yli puolet. Säilynyt osuus sijoittuu elokuvan keskivaiheille.
Juoni.
Herra Lahtinen on kaikin puolin kunnollinen keskiluokkainen konttoristi, pukeutuminen ja käyttäytyminen on hillittyä ja vaimokin on niin sanotusta hyvästä perheestä. Miehen palkkatyö on työpäivän päättymisen, sunnuntain ja palkankorotuksen odottamista. Sunnuntaiden pakollisiin kuvioihin kuuluvat vasikanpaisti, appivanhempien vierailu ja perheriita. Lahtinen kaipaa kuitenkin tasaiseen elämäänsä edes muutaman kumpareen ja ehkä pari laaksoakin. Kevään tullen hän villiintyy nuoren oriin lailla, löytää elämänsä kadotetun sävelen. Kevään mennen Lahtinen palaa kiltisti ruotuun tyyppihyväksytyksi konttoristiksi. Myös rouva Edit Lahtinen alkaa hakea elämänsä kadotettua säveltä. Sen sointeja hän kuulostelee niin tiedemiehen silmälaseista kuin työmiehen työkaluistakin. Työmies suhtautuu Editiin varauksellisesti, mutta pian eri yhteiskuntaluokkiin kuuluvat henkilöt löytävät yhteisen sävelen. Lopussa Lahtisen pariskunta löytää toisensa rakenteilla olevan talon harjalla. Yhteinen melodia alkaa pikkuhiljaa soida.
Konsta Mäkelä

 
Konsta Mäkelä (s. 21. kesäkuuta 1965 Espoo) on suomalainen näyttelijä. Televisiossa hän on näytellyt muun muassa televisiosarjoissa "Hovimäki" ja "Rikospoliisi ei laula". Elokuvan puolella Mäkelä on esiintynyt useaan kertaan, kuten Pekka Parikan elokuvissa "Pohjanmaa" ja "Talvisota" sekä Ilkka Vanteen elokuvassa "Lupaus". Muita elokuvarooleja hänellä on yli kaksikymmentä kappaletta. Konsta Mäkelä on näyttelijä Taneli Mäkelän ja elokuvaohjaaja Ville Mäkelän veli. Konsta Mäkelä on naimisissa näyttelijä Miina Turusen kanssa.
Insaniquarium

Insaniquarium on Flying Bear Entertainment -ja PopCap Games -yhtiöiden tekemä tietokonepeli, jossa on tarkoituksena ruokkia kaloja, jolloin ne pudottavat rahaa, jolla voi ostaa päivityksiä tai munanpalan. Joka tason tarkoituksena on kerätä kolme munanpalaa, minkä jälkeen saa uuden lemmikkieläimen (), jolla jokaisella on oma erikoiskykynsä.
Pelissä on yhteensä 24 lemmikkieläintä mutta vain 20 tasoa, koska viimeiset neljä pitää ostaa simpukoilla (), joita saa vaikka pelin näytönsäästäjän avulla, tai vaihto ehtoisesti vetämällä peli läpi useaan otteeseen. Pelissä erikoista on, että aina noin minuutin välein sinne hyökkää avaruusolento (). Avaruusolentoja on seitsemän erilaista, joista kaksi ovat ampuvia. Pelin häviää, kun pelaaja menettää kaikki kalat.
Pelissä on neljä pelimoodia:
Chūō-kōchi

Chūō-kōchi eli Keskinen ylänkö on ylänköalue Japanissa Honshūn saaren keskiosissa .
Se kattaa Naganon ja Yamanashin prefektuurit sekä osia Gifun prefektuurista. Hallintoalueena sen kattaa Kōshin'etsu.
Chūō-kōchin ilmasto on Japanin mantereisin: kesän ja talven lämpötilaero on suuri ja sademäärä läpi vuoden melko vähäinen.
Kosminen neutriinotausta

Kosminen neutriinotausta () on neutriinoista muodostuva taustasäteily.
Kuten kosminen taustasäteily kosminen neutriinotausta on alkuräjähdyksen jäänne. CNB vapautui aineesta kaikkeuden ollessa vasta 2 sekuntia vanha. Säteilyn lämpötilan on arveltu olevan 1,9 kelviniä tai vähemmän. Neutriinot ovat äärimmäisen vaikeita havaittavia ja siksi CNB:tä ei välttämättä koskaan havaita suoraan.
M/S Birka Trader

M/S Birka Trader () on Birka Cargo Ab:n omistama ro-ro-rahtialus. Alus on rakennettu vuosina 1997–1998 Romaniassa ja Norjassa. Kuollutta painoa "Birka Traderilla" on 8 853 tonnia ja jääluokitus on 1A Super eli se pystyy useimmissa jääolosuhteissa kulkemaan yksin. Alus on rekisteröity Suomen lipun alle ja sen kotisatama on Maarianhamina. Nykyisin aluksella operoi suomalainen rahtivarustamo Finnlines.
Birka Traderin sisaraluksia ovat M/S Birka Carrier, M/S Birka Express ja M/S MN Pelican. 
Käyttöhistoria.
Vuonna 1997 aluksen runko laskettiin vesille Galațissa, Romaniassa. Romaniasta alus hinattiin Rissaan, Norjaan, jossa se rakennettiin loppuun. 15. toukokuuta 1998 alus luovutettiin United Shippingin omistukseen, joka rekisteröi aluksen Suomen lipun alle. Kotisatamaksi tuli Maarianhamina. Tuolloin aluksen nimi oli "United Trader".
Toukokuussa 1998 alus aloitti Finnlinesin liikenteessä, reitillä Kemi–Oulu–Antwerpen–Lontoo–Felixstowe. Vuoden 2002 alussa United Trader rekisteröitiin Birka Cargo Ab:n omistukseen Maarianhaminaan. Saman vuoden marraskuussa alus nimettiin "Birka Traderiksi". Vuonna 2006 alus siirtyi liikennöimään Rauman ja Hullin välille.
Kaarlo Merikoski

Kaarlo Aukusti Merikoski, vuoteen 1906 saakka Lindstedt (5. kesäkuuta 1878 Forssa – 22. helmikuuta 1954 Helsinki) oli suomalainen opettaja, oppikirjojen tekijä ja kirjailija.
Merikosken vanhemmat olivat työnjohtaja Carl Gustaf Lindstedt ja Wilhelmiina Willberg. Valmistuttuaan kansakoulunopettajaksi 1901 Merikoski aloitti opettajanuransa Porin maaseurakunnan Pihlavan koulussa 1901–1904 ja toimi sitten Pyhtään Heinlahden koulussa 1904–1911. Hän oli Sortavalan seminaarin poikaharjoituskoulun yliopettaja 1911–1944, Sortavalan lyseon tuntiopettaja 1924–1932 ja Sortavalan kaupungin kansakoulujen tarkastaja 1923–1940.
Merikoski oli Sortavalan kaupunginvaltuuston puheenjohtaja tai varapuheenjohtaja 1923–1935. Hän toimi raittiuden edistämiseksi Laatokan Karjalassa, samoin kuin Venäjän vallan loppuaikana näiden seutujen kansallisten kouluolojen hyväksi. Kouluneuvoksen arvon hän sai 1938. Merikosken oppikirjatuotanto on laaja ja monialainen. Erityisesti laskennon, mittausopin ja kieliopin oppikirjat olivat uraauurtavia ja pitkään käytössä. 
Kirjassaan "Taistelua Karjalasta" Merikoski käsittelee Raja-Karjalan tapahtumia ennen vuotta 1939, tosin varsin yksipuolisen fennomaanisesta näkökulmasta. Kirja "Voimia ja vastavoimia" sisältää hänen kaunokirjallisen tuotantonsa ja lyhyen elämäkerran. Hänen huomattavin kaunokirjallinen teoksensa lienee 1936 ilmestynyt "Uskonluopio". Merikoski julkaisi myös Karjalassa toimineen rovasti Sergei Okulovin elämäkerran (1944).
Merikosken puoliso vuodesta 1902 oli Salli Nevalainen. Professori Veli Merikoski oli heidän poikansa. Perheessä oli myös kolme tytärtä.
Marjaana Maijala

Marjaana Maijala (s. 28. lokakuuta 1968 Lahti) on suomalainen näyttelijä, joka on näytellyt televisio­sarjoissa, elo­kuvissa sekä teatterissa.
Ura.
Maijala on valmistunut Teatteri­korkea­koulusta vuonna 2000. Ennen Teatteri­korkea­koulua Maijala näytteli Kellariteatterissa, josta hänet löydettiin ensimmäiseen elo­kuva­rooliinsa, nuoriso­koti­kuvaus "Kissan kuolemaan" (1994). Hän teki läpimurtoroolinsa vuonna 1999 televisiosarjassa "Pieni pala jumalaa" (TV1). Hänelle myönnettiin roolisuorituksestaan parhaan nais­näyttelijän Venla. Draama­sarjasta kriitikko Jukka Kajava kirjoitti arvostelussaan:
2000-luvun alussa Maijala näytteli Klaus Härön elo­kuvissa "Näkymätön Elina" (2002) ja "Äideistä parhain" (2005), joista ensimmäisestä hän voitti parhaan nais­näyttelijän palkinnon Ukrainassa Krimin elo­kuva­festivaalilla.
Maijala on näytellyt esimerkiksi myös sarjoissa "Hovimäki", "Tie Eedeniin", "Kotikatu", "Koukussa" ja "Ratamo" sekä elokuvissa "Kekkonen tulee!" (2014), "Oma maa" (2018) ja "Sokea mies, joka ei halunnut nähdä Titanicia" (2021). Hän on näytellyt uransa aikana lisäksi useissa teattereissa, muun muassa Suomen Kansallisteatterissa. Maijala on keskeisessä roolissa myös akateemikko Eija-Liisa Ahtilan vuonna 2002 valmistuneessa teoksessa "Talo".
Yksityiselämä.
Maijala on näyttelijä Eero Maijalan tytär. Eero Maijala kuoli tapa­turmaisesti vuonna 1969. Marjaana Maijalalla on kolme lasta.
Käyttöaste

Käyttöaste tarkoittaa sitä tuotantokyvyn tai muun kapasiteetin osaa, mikä kulloinkin on käytössä. Palvelualoilla lasketaan henkilöstön käyttöastetta, matkailualalla hotellihuoneiden käyttöastetta ja tehdasteollisuudessa tehtaan kapasiteetin käyttöastetta.
Tehtaan tuotantokykyä voidaan lisätä rakentamatta lisätuotantokykyä siten, että osa valmistusvaiheiden vaatimasta tuotantokyvystä hankitaan valmistustapahtuman ulkopuolelta.
Jos tehtaan käyttöaste on 50 %, käy tehdas puolella tuotantokyvystään. Suuressa pääomavaltaisessa teollisuudessa pyritään jatkuvasti korkeaan, jopa yli 90 %:n jatkuvaan käyttöasteeseen. Miltei 100 %:n kapasiteetin käyttöaste voi konerikkojen, raaka-aineiden tai energian tilapäisen saamattomuuden vuoksi aiheuttaa suurehkon toimitusepävarmuuden. Tämän vuoksi useimmat tuotantolaitokset mitoitetaan kulloistakin myyntimäärää suuremmaksi, koska käyttämättömään kapasiteetin osaan sisältyy liikevaihdon kasvunvara.
Sirniö

Sirniö on kylä Posion kunnassa, lähellä Lapin ja Pohjois-Pohjanmaan maakuntien rajaa. Kylä sijaitsee seututien 863 varrella 37 kilometrin päässä keskustaajamasta Aholasta Taivalkosken suuntaan. Kylä on kuulunut vuodesta 1926 lähtien tuolloin perustettuun Posion kuntaan. Aluksi kylä kuului Iin pitäjään, sittemmin Pudasjärven pitäjään ja tämän jälkeen Taivalkoskelle. Vuonna 2015 kylän asukasluku oli noin 100. 
Sirniössä on ollut oma kauppa, pankkikonttori, posti ja koulu, jotka lakkautettiin 1990-luvulla. Taivalkoskella sijaitseva Mustavaaran kaivos oli aikoinaan merkittävä työnantaja kyläläisille. Kylällä toimi hoivakoti lakkautetulla koululla.
Sirniön kylällä sepät ovat valmistaneet itse kaikki tarve-esineensä, kuten pyydysraudat, pyssyt, karhukeihäät, lukot, saranat ja työkalut. Sirniön kylän seppätuotteita on viety Iijokea pitkin ”merimaihin” eli Ouluun ja sitä tietä laajemmallakin alueelle. Myös Vienan alueelle on toimitettu erityisesti aseita. Sirniön kyläseura on elvyttänyt vanhaa kyläseppäperinnettä. Kylällä järjestettiin vuosina 1998–2013 vuosittain kesäkuussa Sirniön seppäpäivät. Tapahtuman perustivat muun muassa viikatteistaan tunnetun sepän Reino Kustaa Alasirniön nuorin poika, Ensio Alasirniö puolisonsa Paula Alasirniön (o.s. Loukusa) kanssa. Myöhemmin tapahtuman järjestäminen jäi Sirniön kyläseuralle. Vuonna 2013 kyläseura päätti luopua tapahtuman järjestämisestä tulevina vuosina.
Lasten laulukaupunki

Lasten laulukaupunki -festivaali oli vuosina 1990–2025 Salossa järjestetty lastenmusiikkiin keskittynyt tapahtuma. Se järjestettiin ensimmäisen kerran lasten laulukilpailuna, mutta laajeni kattamaan myös uusien lastenlaulujen kilpailun. Tapahtumaa järjesti Lasten Laulukaupunki r.y., ja se oli Finland Festivals -yhdistyksen jäsen.
Elokuussa 2025 tapahtumaa järjestänyt yhdistys kertoi lopettavansa festivaalin ja koko toimintansa, koska valtionavustuksia ei enää saada Orpon hallituksen leikkaustoimien takia. Toiminta päättyy jäähyväiskonserttiin myöhemmin syksyllä 2025.
Historia.
Lasten laulukaupunki -festivaali perustettiin vuonna 1990 lasten laulukilpailuna. Kilpailu keskittyi alusta asti lastenkulttuuriin ja toisin kuin samoihin aikoihin televisiossa alkaneessa "Tenavatähti"-kilpailussa, iskelmämusiikki rajattiin pois. Ensimmäisen kilpailun voittajiksi valittiin Pikkupääsky Katariina Lantto, Laulurastas Lotta Lepistö ja Lintu Sininen Mikko Sahla.
Ensimmäinen laulukilpailu pidettiin paikallisena, mutta seuraavana vuonna toiminta laajeni valtakunnalliseksi ja alettiin järjestää myös uusien lastenlaulujen sävellyskilpailua. Sävellyskilpailun taltiointeja esitettiin useana vuonna 1990-luvulla sekä 2000-luvun alussa myös Yle TV1:ssä. Vuodesta 1996 alkaen sävellyskilpailun finalistit on koottu "Salossa soi" -kokoelmalevylle. 
Lasten laulukaupunki -festivaaliin on sisältynyt myös musiikkiteatteria ja tanssiesityksiä. Festivaaleilla on nähty myös kansainvälisiä vieraita. Kaukaisimmat osanottajat ovat tulleet Egyptistä, Georgiasta, Turkista ja Ukrainasta asti.
Voittajat eri vuosina.
1990.
Valtakunnalliset ja kansainväliset
Genpei-sota

Genpei-sota () oli Japanissa vuosina 1180–1185 käyty Taira- ja Minamoto-klaanien välinen valtataistelu, jonka Minamoto-klaani voitti. Osapuolet olivat maan kaksi hallitsevaa samurai-klaania, jotka tukivat eri ehdokasta valtaistuimelle. Klaanit olivat kilpailleet vallasta jo parin vuosikymmenen ajan.
Ensimmäinen taistelu käytiin vuonna 1180 Ujissa lähellä Kiotoa, ja sota ratkesi Dan-no-uran meritaistelussa viisi vuotta myöhemmin.
Sodan jälkeen vuonna 1185 Minamoto no Yoritomo otti vallan keisareilta ja perusti shōgunaatin Kamakuraan. Tämä merkitsi Heian-kauden loppua ja Kamakura-kauden alkua.
9793 Torvalds

9793 Torvalds on keskikokoinen päävyöhykkeen asteroidi Jupiterin ja Marsin välisellä alueella. Asteroidi kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Asteroidin läpimitta on noin . Pyörähdysaika akselin ympäri on 
Asteroidin löysi Spacewatch-ryhmä Kitt Peakin observatoriossa 16. tammikuuta 1996.
Asteroidi on nimetty Linus Torvaldsin (s. 1969) mukaan. Ennen nimeämistään asteroidi tunnettiin tunnuksella 1996 BW4.
Fridmanin yhtälöt

Friedmannin yhtälöt ovat joukko yhtälöitä, jotka kuvaavat kosmologiassa kaikkeuden metristä laajenenemista homogeenisissä ja isotrooppisissa malleissa. Yhtälöt johti ensimmäisen kerran Aleksandr Fridman vuonna 1922
Einsteinin kenttäyhtälöistä.
Sykäräinen

Sykäräinen on kylä Toholammin kunnassa, Kokkolasta Viitasaaren suuntaan noin 90 kilometriä, tien numero 775 varrella. Kylän maisemaan kuuluu olennaisesti Lestijoki. Asukkaita Sykäräisessä on noin 500. Kylässä toimii monia yrityksiä, muun muassa Finn Spring Oy. Sykäräisessä sijaitsee oma kyläkauppa "Jiipeen Valinta" sekä Toholammin seurakunnan Sykäräisen kappeli.
Hätäkaste

Hätäkaste on kristillisen kirkon toimitus, jossa mahdollisesti hengenvaarassa oleva kastetaan. Hätäkasteen saaja on usein vastasyntynyt, mutta hän voi olla myös kuolemanvaarassa oleva aikuinen, joka pyytää kastetta. Hätäkaste suoritetaan, mikäli pelätään, ettei pappia saada ajoissa paikalle. Hätäkasteen suorittaa yleensä lapsen vanhempien kirkkokuntaan kuuluva henkilö. Luterilaisen, ortodoksisen sekä katolisen kirkon oppien mukaan hätäkasteen voi tarvittaessa suorittaa myös muu kristitty, riippumatta siitä mitä kristinuskon suuntausta hän edustaa. Hätäkasteesta on aina ilmoitettava kastetun omaan seurakuntaan. Hätäkasteen jälkeen Suomen evankelis-luterilainen kirkon Kirkkokäsikirjan mukaan toimitetaan hätäkasteen vahvistamisen. Ortodoksisessa kirkossa puolestaan toimitetaan mirhavoitelun sakramentti heti kun lapsi on voimistunut riittävästi. Hätäkaste tarvitaan, koska kasteella uskotaan olevan merkittävä rooli ihmisen pelastumisessa.
Suomen evankelis-luterilaisen kirkon ohje.
Hätäkasteen voi suorittaa kuka tahansa kirkon jäsen tai myös muu kristitty. Mikäli mahdollista läsnä tulee olla myös todistaja. Hätäkasteessa kastaja valaa vettä kastettavan päähän kolme kertaa ja sanoo:
Tämän jälkeen luetaan Isä meidän -rukous yhteen ääneen ja kastaja lausuu vielä Herran siunauksen.
Pappi vahvistaa hätäkasteen, kun kastettu on vahvistunut tai tervehtynyt. Hätäkasteen vahvistaminen on kiitosjuhla, ja se voi tapahtua kotona. Jos lapselle ei annettu nimeä hätäkasteen yhteydessä, se annetaan vahvistamisen yhteydessä, ja jo annettu nimi voidaan muuttaa.
Suomen ortodoksisen kirkon ohje.
Hätätilassa voi ortodoksinen maallikko tai, ellei sellaista ole paikalla, joku muu kristitty suorittaa lapsen kastamisen. Tilanteen salliessa luetaan ensin rukouksia, mm. Isä meidän, jonka jälkeen kastaja valelee vettä kastettavan päälle kolmeen kertaan ja lausuu:
Suomen katolisen kirkon ohje.
Kuka tahansa ei-katolilainenkin voi suorittaa hätäkasteen, kunhan kaste toimitetaan puhtaalla vedellä noudattaen kirkon aikomusta. Kastaja kaataa lapsen päälle hieman vettä ja sanoo: 
Ruotsin kirkko, kaste kriisitilanteessa.
Ruotsin kirkon kirkkokäsikirja ei käytä nimitystä "Hätäkaste", vaan sen korvaa "Kaste kriisitilanteessa". Kaste kriisitilanteessa voidaan toimittaa käsikirjassa olevaa erityistä järjestystä noudattaen. Jos kastettava on menehtymäisillään, riittää, että hänet valellaan kolme kertaa vedellä ja kasteen toimittaja sanoo: ”Minä kastan sinut Isän ja Pojan ja Pyhän Hengen nimeen.” 
Kasteen kriisitilanteessa voi toimittaa pappi tai kastettu maallikko. Jos mahdollista, paikalla tulee olla kasteen todistajia. Kasteen toimittajan tulee ilmoittaa kaste mahdollisimman pian sen seurakunnan kirkkoherralle, jossa kastettu on kirjoilla.
Asuka-kausi

Asuka-kausi on ajanjakso Japanin historiassa. Se kesti noin vuodet 538-710 ja sai nimensä Asukan alueesta noin 25 km nykyisen Naran kaupungin eteläpuolella. Asuka- ja Kofun-kaudet muodostavat yhdessä Yamato-kauden.
Yhteydet Manner-Aasiaan lisääntyivät.
Noin vuonna 405 Japanissa otettiin virallisesti käyttöön Korean kautta saapunut kiinalainen kirjoitusjärjestelmä. 500-luvulla buddhalaisuus saapui Japaniin Kiinasta Korean kautta. Noin vuonna 607 perustettu Hōryū-ji on Japanin vanhin säilynyt buddhalainen temppeli. Tang-dynastian aikana kontaktit Kiinaan lisääntyivät suuresti: 600-luvulta asti Kiinan hovissa oli Japanin lähettiläs. Korean kolme kuningaskuntaa lähettivät Japaniin pappeja. Nämä tapahtumat mullistivat Japanin kulttuurin ja aloittivat sen pitkäaikaisen kiinalaisvaikutuksen.
Hallintoa uudistettiin.
Asuka-kaudella Yamatosta tuli selkeästi keskusjohtoinen valtio, joka hallitsi Japanin saarten keskiosaa. Prinssi Shōtoku uudisti 600-luvun alussa merkittävästi Japanin hallintoa voimistaen keskushallitusta ja buddhalaisuuden asemaa. Hallintomalli sai vaikutteita myös Kiinasta tulleelta kungfutselaisuudelta. Shōtokun uudistuksia seurasivat 600-luvun puolivälissä Taika-uudistukset, jossa keisarin valtaa kasvatettiin edelleen aatelin kustannuksella. Uudistukset aloittivat "ritsuryō"-lakijärjestelmän synnyn.
Hallgrímur Helgason

Hallgrímur Helgason (s. 18. helmikuuta 1959 Reykjavík) on islantilainen kirjailija ja taiteilija. 
Hänen ensimmäinen romaaninsa, Hella, ilmestyi vuonna 1990. Elokuva 101 Reykjavík perustuu Hallgrímurin kirjoittamaan samannimiseen romaaniin, joka ilmestyi suomeksi vuonna 2000 Juha Peuran suomentamana. Hallgrímur oli ehdolla Pohjoismaiden neuvoston kirjallisuuspalkinnon saajaksi samasta romaanista vuonna 1999.
Tetrahydrotiofeeni

Tetrahydrotiofeeni on heterosyklinen yhdiste, jonka kemiallinen kaava on C4H8S. Siitä käytetään myös nimiä "tetrametyleenisulfidi", "tiolaani", "tiofani" ja "tiosyklopentaani".
Tetrahydrotiofeeni on normaaliolosuhteissa olomuodoltaan helposti syttyvää, väritöntä nestettä, jolla tunnusomainen voimakkaan epämiellyttävä haju. Tetrahydrotiofeenin moolimassa on 88,2 g/mol, sulamispiste −96,2 °C, kiehumispiste 119−121 °C, tiheys 1,0 g/cm3, hajukynnys 0,001 ppm (0,004 mg/m3), leimahduspiste 12 °C, itsesyttymislämpötila 200 °C ja CAS-numero 110-01-0. Tetrahydrotiofeeni ei liukene veteen, mutta liukenee useisiin orgaanisiin liuottimiin.
Tetrahydrotiofeeni muodostaa palaessaan rikkioksideja sekä reagoi voimakkaiden hapettimien kuten typpihapon kanssa.
Tetrahydrotiofeenia käytetään maakaasussa ja nestekaasussa hajusteena ilmaisemaan mahdollisia vuotoja.
Ympäristö- ja terveysvaikutukset.
Lyhytaikainen altistus tetrahydrotiofeenille voi aiheuttaa vaikutuksia keskushermostossa. Ympäristön kannalta tetrahydrotiofeeni on luokiteltu vaaralliseksi aineeksi.
Sorin Sirkus

Sorin Sirkus on Tampereella toimiva nuorisosirkus. Se perustettiin vuonna 1985 kehittämään, ylläpitämään ja esittämään nuorten sirkustaidetta. Perusopetusta sirkustaiteessa Sorin Sirkus on antanut vuodesta 1993 alkaen.
Sirkuksessa on noin 250 oppilasta sekä neljä päätoimista opettajaa ja kymmenen viikoittaista tuntiopettajaa. Oppilaista koostuva esiintyvä ryhmä esiintyy isommissa ja pienemmissä tapahtumissa. Sorin Sirkuksen toimitilat sijaitsevat Tampereella Nekalan alueella Vihiojan kaupunginosassa.
Sorin Sirkus kuuluu Suomen Nuorisosirkusliittoon.
Palkinto.
Vuonna 2010 Sorin Sirkus palkittiin lastenkulttuurin valtionpalkinnolla.
Amnesiac

Amnesiac on englantilaisen Radiohead-yhtyeen viides studioalbumi. Se julkaistiin 4. kesäkuuta, 2001 Yhdistyneessä kuningaskunnassa ja 5. kesäkuuta Yhdysvalloissa ja Kanadassa ja oli ensimmäisellä viikollaan listaykkönen Yhdistyneen kuningaskunnan listalla ja toinen Billboard Top 200 -listalla Yhdysvalloissa. Suomessa albumi sijoittui Suomen virallisella albumilistalla parhaimmillaan sijalle 1.
Sue-lehti valitsi sen 2000-kymmenluvun kahdeksanneksi parhaaksi ulkomaiseksi albumiksi vuonna 2009.
Kappaleet.
Kaikki kappaleet kirjoittanut Radiohead.
Pihla Penttinen

Veera Pihla Penttinen (s. 21. syyskuuta 1978 Helsinki) on Teatteri­korkea­koulun käynyt suomalainen näyttelijä. Hän on näyttelijä Pertti Sveholmin tytär. Penttinen asuu avoliitossa näyttelijä Santtu Karvosen kanssa ja heillä on kesällä 2021 lahjoitetun alkion avulla syntynyt lapsi. Pari tapasi jo 2000-luvun alussa opiskeluaikoinaan Teatterikorkeakoulussa samalla vuosikurssilla.
Toyota TF107

Toyota TF107 on Formula 1 -auto, jota Toyota -talli käytti kaudella 2007. TF107 julkaistiin 12. tammikuuta 2007 ja samalla se oli ensimmäinen kauden 2007 autojulkaisu. Kilpakuljettajina toimivat saksalainen Ralf Schumacher ja italialainen Jarno Trulli.
Kehitys.
Toyota keskittyi autossa eniten aerodynamiikan parantamiseen. Auton korkeutta ja asettelua parannettiin niin, että siitä samalla tuli korkeampi. 
Muutenkin koko auton rakennetta muutettiin perusteellisesti. Moottoria tuotiin eteenpäin samalla, kun suuri polttoainetankki yritettiin säilyttää, vaihdelaatikkoa pidennettiin ja talli otti käyttöön saumattomaan vaihteenvaihdon käyttöön ensimmäistä kertaa.
Yrjö Niskanen

Yrjö Hermanni Niskanen (5. heinäkuuta 1932 Pielavesi – 18. kesäkuuta 2007 Helsinki) oli vakuutusyhtiö Pohjolan toimitusjohtaja ja pääjohtaja vuosina 1989–1996. Lisäksi hän toimi useissa yhtiöissä hallituksen puheenjohtajistossa tai jäsenenä, muun muassa UPM-Kymmenen hallituksen puheenjohtajana ja Nokian hallituksen varapuheenjohtajana. Hän sai vuorineuvoksen arvon 1995.
Elämä ja ura.
Yrjö Niskanen syntyi Savon Pielavedellä vuonna 1932. Niskanen lähti 11-vuotiaana maailmalle, oppikouluun Iisalmeen. Hän kirjoitti ylioppilaaksi vuonna 1951 ja aloitti opiskelun Kauppakorkeakoulussa, vaikka kiinnostusta herätti myös Helsingin yliopiston lääketieteellinen tiedekunta. Ratkaisevaa oli opintojen pituus, sillä siihen aikaan ekonomiksi valmistui keskimäärin nopeammin kuin lääkäriksi.
Niskanen aloitti työt vuonna 1953 vakuutusalalla vakuutusyhtiö Tarmon palveluksessa, jossa hän tapasi tulevan vaimonsa Vera Sairiston. Pohjolaan Niskanen siirtyi 1959 ja työskenteli siellä eläkkeelle jäämiseensä asti.
Niskasella oli myös huomattava osa Kansallis-Osake-Pankin ja Suomen Yhdyspankin yhdistymisessä 1990-luvun puolivälissä. Taisteluistaan ”sinivalkoisen” pääomaleirin puolella Niskanen sai kutsumanimen Sinivalkoinen vuorineuvos.
Yrjö ja Vera Niskanen saivat kaksi poikaa. 
Niskanen oli yksi Suomen pankki- ja finanssisektorin sekä toisaalta teollisuuden rakenneuudistuksen pääarkkitehdeista runsaat kymmenen vuotta sitten.
Vallan keskittyi 1990-taitteessa Pohjolan pääomaleirin johtajalle: Niskanen oli yhtä aikaa neljän vakuutusyhtiön toimitusjohtaja ja hallituksen jäsen. Myös hallituspaikkoja muissa suuryhtiöissä Niskasella oli lukuisia, ja lisäksi hän osallistui aktiivisesti pienempien yritysten hallintoon.
Niskasen aikaiset suurimmat teollisuuden ja rahoituksen väännöt olivat Yhtyneiden Paperitehtaiden ja Rauma-Repolan liitto sekä Kansallis-Osake-Pankin ja Suomen Yhdyspankin yhdistyminen. Hän oli vaikutusvaltaisimpia sillanrakentajia, kun sinivalkoinen ja ruotsalaisen pääoma kohtasivat.
Niskanen vaikutti osaltaan myös suuresti Nokian saattamiseen nykyiselle uralleen. Kun ruotsalainen Ericsson tarjoutui ostamaan huonossa kunnossa olleen yhtiön, Niskasen päätösvallassa olleet Nokia-osakkeet eivät lähteneet Suomesta.
Muuta.
Vuorineuvoksen arvonimi Niskaselle myönnettiin vuonna 1995, ja seuraavana vuonna hänet promovoitiin Helsingin Kauppakorkeakoulun kunniatohtoriksi vuonna 1996. Ansioistaan liike-elämän palveluksessa hän sai Suomen Leijonan I luokan komentajamerkin.
Kolmen kuningaskunnan kronikka

Kolmen kuningaskunnan kronikka (, pinyin: Sānguó zhì) on kiinalainen historiallinen tekstilähde, joka kertoo Kolmen kuningaskunnan ajasta eli vuosista 189-280. Sen kirjoitti Chen Shou 200-luvulla. Teokseen on koottu yhteen kolmen kilpailevan kuningaskunnan, Wein, Shu Hanin ja Wun historia. Historiateoksessa on 65 osaa: 30 Weistä, 15 Shusta ja 20 Wusta. Jokainen osa koostuu yhdestä tai useammasta merkkihenkilön elämäkerrasta.
Kronikka oli perustana viihteellisemmälle ja suositummalle kaunokirjalliselle teokselle Sanguo yanyi "Kolmen kuningaskunnan kertomus", joka on eräs Kiinan kirjallisuuden tunnetuimmista teoksista. Sen kirjoittajaksi nimetään Luo Guanzhong, joka eli noin 1300-luvulla.
Hail to the Thief

Hail to the Thief ("The Gloaming") on englantilaisen rockyhtyeen Radiohead kuudes studioalbumi, joka julkaistiin 9. kesäkuuta 2003 Yhdistyneessä kuningaskunnassa ja 10. kesäkuuta Yhdysvalloissa. Se sijoittui ensimmäiseksi Yhdistyneen kuningaskunnan listalla ensimmäisellä viikollaan ja Yhdysvalloissa kolmanneksi. Tammikuuhun 2007 mennessä "Hail to the Thief" -levyä oli myyty 932 000 kappaletta Yhdysvalloissa.
"Hail to the Thiefillä" Radiohead palasi takaisin alternative rockiin kahden levyn jälkeen, jotka sisälsivät vaikutuksia elektronisesta musiikista ja jazzista. 
Lähes tunnin pituinen "Hail to the Thief" on yhtyeen pisin albumi, vaikka useat sen kappaleet ovatkin kaksi-kolme minuuttia pitkiä, siis lyhyempiä kuin Radioheadin kappaleet yleensä. Thom Yorke sanoi, että hän sai innoituksensa Beatlesin kappaleista, jotka tuntuivat kestävän kauemmin kuin kestivät. 
Kappaleet.
Kaikki kappaleet on kirjoittanut Radiohead.
Kuten albumikin, jokainen kappale sisältää toisen nimen.
Tom Ridge

Thomas Joseph Ridge (s. 26. elokuuta 1945) on yhdysvaltalainen republikaanisen puolueen poliitikko, joka oli edustajainhuoneen jäsen Pennsylvaniasta (1983–1995), Pennsylvanian kuvernööri (1995–2001), Yhdysvaltain presidentti George W. Bushin kotimaan turvallisuuden avustaja (2001–2003) ja kotimaan turvallisuuden ministeri (2003–2005).
Ridge opiskeli Harvard Collegessa ja palveli armeijassa Vietnamin sodassa, josta palasi 1970. Hän suoritti oikeustieteen tohtorin tutkinnon Dickinson School of Law'ssa 1972.
Hän oli Erie Countyn piirisyyttäjänä ennen valintaansa edustajainhuoneeseen. Kuvernöörinä hän ajoi lakia ja järjestystä ja allekirjoitti yli 200 kuolemantuomiota, viisi kertaa enemmän kuin kaksi edeltäjäänsä yhteensä. Toimeen Pennsylvaniassa pantiin hänen kuvernööriaikanaan kuitenkin vain kolme kuolemantuomiota.
Syyskuun 11. päivän 2001 iskujen jälkeen presidentti Bush loi Valkoisen talon Office of Homeland Securityn ja nimesi Ridgen sen johtoon. Marraskuun 2002 Homeland Security Actin hyväksymisen jälkeen siitä tuli ministeriön tasoinen Sisäisen turvallisuuden virasto, jonka alle järjestettiin 22 virastoa ja 180 000 työntekijää suojelemaan valtiota terrorismilta. Ridgestä tuli Yhdysvaltain ensimmäinen kotimaan turvallisuuden ministeri tammikuussa 2003.
Ridge ilmoitti jäävänsä eläkkeelle marraskuussa 2004. Helmikuussa 2005 hänet nimitettiin Home Depotin johtokuntaan.
Erien kansainvälinen lentoasema nimettiin hänen mukaansa Tom Ridge Fieldiksi.
Quasimodo

Quasimodo on ranskalaisen kirjailijan Victor Hugon romaanin "Pariisin Notre-Dame" (1831) keskushenkilö. Quasimodo on epämuodostunut ja hirviömäinen, hyljeksitty ja pelätty kirkonkellonsoittaja, josta tulee traaginen sankari hänen puolustaessaan rakastamaansa Esmeraldaa.
Hugon romaani sijoittuu 1400-luvun Pariisiin. Quasimodo on jätetty lapsena Notre-Damen katedraalin portaille. Kirkon arkkidiakoni ottaa kyttyräselkäisen pojan hoiviinsa ja nimeää hänet löytöpäivän mukaan Quasimodoksi, joka on katolilaisilla ensimmäinen sunnuntai pääsiäisen jälkeen.
Quasimodo saa kirkosta turvapaikan, ja hänestä tulee Notre-Damen kellonsoittaja. Ulkonäkönsä vuoksi ihmiset pelkäävät häntä. Kun arkkidiakoni rakastuu mustalaistanssijatar Esmeraldaan, hän määrää Quasimodon sieppaamaan tämän. Esmeralda kuitenkin pelastetaan ja Quasimodoa rangaistaan sieppauksesta. Quasimodo rakastuu Esmeraldaan, joka osoittaa hänelle säälistä myötätuntoa. Kun Esmeralda tuomitaan kuolemaan lavastetusta rikoksesta, Quasimodo yrittää pelastaa hänet viemällä hänet kirkontorniin turvaan. Tämä ei kuitenkaan pelasta Esmeraldaa, ja kun hänet on hirtetty, Quasimodo murhaa juonittelevan arkkidiakonin ja menee hautausmaalle rakkaan Esmeraldansa luo, jonne hän myös kuolee.
Quasimodo on hyväsydämisen hirviön arkkityyppi. Hänen on nähty symboloivan yhteiskunnallista epäoikeudenmukaisuutta, ulkonäöstä johtuvaa torjuntaa sekä epänormaaliutta. Quasimodossa henkilöityy myös omistautuva ja intohimoinen rakkaus, joka ei saa vastakaikua. Tarinan lopussa Quasimodosta tulee traaginen sankari.
Quasimodoa ovat elokuvissa esittäneet muun muassa Lon Chaney, Sr., Charles Laughton ja Anthony Quinn.
Eric Adams

Eric Adams (oik. Louis Marullo; s. 12. heinäkuuta 1952) on yhdysvaltalainen heavy metal -laulaja, joka on ollut Manowar-yhtyeen laulusolistina vuodesta 1980. Adams on harrastanut laulamista jo yhdeksänvuotiaasta lähtien. Adamsilla on kantava ja vahva ääni. Eric Adams on ottanut taiteilijanimensä poikiensa Ericin ja Adamin nimistä.
Sektoritutkimuslaitos

Sektoritutkimuslaitos on yleisnimitys eri Suomen ministeriöiden budjettitalouden piiriin kuuluville tutkimuslaitoksille. Ne ovat oman ministeriöidensä tietotarpeiden tuottajia. 
Sektoritutkimuslaitokset ovat (suluissa ministeriö):
Aikaisempia laitoksia olivat
Sektoritutkimuksen synty.
Sektoritutkimus tuli tiedepoliittisena käsitteenä keskusteluun Suomessa valtion tiede- ja teknologianeuvoston vuonna 1987 julkaisemassa katsauksessa. Sektoritutkimuksella viitattiin siihen, että määrätyt tutkimukset toteutettiin hallinnon sektoreiden puitteissa ja koskivat määrätyn hallinnollisen sektorin kysymyksiä. Vasta keskuselin tarkasteli kullakin sektorilla tuotettuja tutkimuksia ja suunnitelmia laajemman kokonaisuuden kannalta.
Muutoksia vuosina 2008 – 2014.
Yrjö Neuvon johtama työryhmä pohti vuosina 2006 ja 2007 sektoritutkimuslaitosten tilannetta ja ehdotti siirtymistä nk. siirtyminen tilaaja-tuottaja -malliin, joka merkitsee ko. laitosten budjettirahoituksen uusjakoa. VTT ei ole mukana sektoritutkimusmuutoksessa, koska sen liikelaitokseksi muuttaminen 1. syyskuuta 2009 alkaen on oma kehityshankkeensa. Valtion kahdessakymmenessä tutkimuslaitoksessa kuluu noin 500 miljoonaa euroa vuosittain, joten rahoituksen uusjako on merkittävä muutos. Neuvon työryhmän raportin julkistuksen jälkeen 18 tutkimuslaitoksen johtajat julkaisivat Helsingin Sanomissa vetoomuksen sitä vastaan. 
Vuosina 2009 ja 2015 monia laitoksia yhdisteltiin.
Vuonna 2014 tuli voimaan uudistus, jossa suuria osia laitosten rahoituksesta siirrettiin Strategisen tutkimuksen rahastoon.
Kuvitelma 20. vuosisadasta

Kuvitelma 20. vuosisadasta on tanskalaisen Peter Høegin esikoisromaani, jonka tanskankielinen alkuteos "Forestilling om det tyvende århundrede" julkaistiin vuonna 1988. Suomeksi teos on käännetty 1997, ja se kuuluu Tammen Keltaiseen kirjastoon.
Romaani esittelee laajasti kolmen sukupolven elämää Tanskassa vuosina 1520-1989. Kertoja on nuorimman sukupolven edustaja, jonka henkilöllisyys paljastuu vasta lopussa.
Juoni.
Ensimmäisessä osassa käsitellään kertojan isovanhempia lapsena ja nuorena. Carl Laurids on Mørkhøjin herraskartanon pehtorin poika. Mørkhojin kreivi on pysäyttänyt ajan, ja monen sadan vuoden ajan kukaan ei vanhene, ennen kuin Carl syntyy ja pakenee myöhemmin vuonna 1918. Amalie Teander on rudkøpingiläisen "vanhan rouvan" lapsenlapsi. Vanha rouva ennustaa kaikki kaupungin tapahtumat etukäteen, hänen poikansa Christoffer, joka on Amalien isä, määrittelee kaikki tekemisensä sekunnin tarkkuudella. Amalie on perheessä ainoa, jonka tekemisiä vanha rouva ei osaa ennustaa. Anna Bak asuu Lavnæsin kalastajakylässä. Hänen rovasti-isänsä uskoo, että tytär vielä synnyttää uuden Messiaan, ja hän kuljettaa tyttöä häkissä ympäri kyliä. Adonis Jensen on kuuluisan varkaan poika, joka ei isänsä yrityksistä huolimatta opi varastamaan.
Toinen osa käsittelee kertojan isovanhempia heidän solmittuaan avioliiton. Anna karkaa isänsä luota tultuaan raskaaksi, tapaa Adoniksen, ja he asettuvat Christianshavniin. Adonis menestyy useissa ammateissa, ja heille syntyy tytär Maria. Heidän kotinsa alkaa vajota mutaan, ja Anna menettää mielenterveytensä ja alkaa siivota pakonomaisesti. Maria alkaa elättää itseään varastelemalla. Lopulta Anna katoaa talon mukana, ja Adoniksen ja Marian tiet eroavat. Carl ja Amalie tapaavat, kun Amalie on kuolemassa nälkään, ja Carl pelastaa hänet. Aikomuksistaan huolimatta Carl ei pysty kohtelemaan häntä yhtä kertakäyttöisenä kuin muita naisia, ja he päätyvät naimisiin. Hyvän julkisen kuvan alla heidän suhteensa ei toimi, ja avioparin pojan Carstenin ollessa viisivuotias Carl lähtee. Amalie alkaa elättää itseään ja poikaansa myymällä itseään kuuluisille miehille.
Kolmannessa osassa käsitellään kertojan vanhempien nuoruutta ja aikuisuutta. Carsten menee Søron akatemiaan opiskelemaan, Maria päätyy Annebgergin kasvatuslaitokseen. Karattuaan laitoksesta Maria tapaa Carstenin, ja pojan valmistuttua he menevät naimisiin. Myöhemmin heille syntyy kaksoset, Madelene ja Mads.
Insta

Insta Group Oy on suomalainen teknologiayhtiö, jonka toimialoja ovat teollisuusautomaatio, teollinen digitalisaatio, kyberturva ja puolustusteknologia. 
Instan liikevaihto oli vuonna 2024 176,2 miljoonaa euroa ja yrityksellä on noin 1200 työntekijää. Instan pääkonttori sijaitsee Tampereen Sarankulmassa, jossa työskentelee noin 800 työntekijää. 
Insta on Puolustusvoimien strateginen kumppani. 
Insta omistaa Patrian kanssa Millogin.
Historia.
Finn Mattsson perusti yhtiökumppaneineen vuonna 1960 teollisuuden instrumentointiasennuksiin erikoistuneen Automatiikka-Asentajat Mattsson &amp; Kumppanit-yhtiön. Myöhemmin nimi muuttui Instrumentointi Oy:ksi, ja vuonna 2006 konsernista tuli Insta Group Oy.
1980-luvulla Instrumentointi Oy kehittyi automaatioalan yhdeksi johtavaksi suunnittelutoimistoksi Suomessa. Tuolloin Instrumentointi Oy aloitti myös yhteistyön Puolustusvoimien kanssa.
2000-luvulla puolustukseen ja tietoturvaan liittyneiden toimintojen merkitys kasvoi entisestään. Monialaisuus ja yrityksen kannattavuuden varmistaminen johtivat merkittäviin rakenteellisiin muutoksiin. Vuonna 2006 syntyi nykyinen Insta Group Oy.
Liiketoiminta-alueet.
Teollisuus.
Instan teollisuusliiketoiminnan palveluihin kuuluvat esimerkiksi sähköistyksen ja automaation suunnittelu-, asennus- ja elinkaaripalvelut, teollisuuden digitalisaatio ja datanhallinta sekä teollisuuden ohjelmistot. Insta toimittaa ratkaisuja etenkin energiantuotantoon ja -jakeluun, vesihuoltoon, meri-, metsä- ja elintarviketeollisuuteen sekä teattereiden näyttämöille.
Puolustus.
Puolustusliiketoiminnassaan Insta keskittyy johtamisjärjestelmiin, simulaattoreihin, kyberturvallisuuteen sekä verkottuneen puolustuksen järjestelmäintegraatioihin, avioniikan ylläpitoon ja huoltoon sekä lentäjien suorituskykyä turvaaviin ratkaisuihin. Puolustussektorilla yksi Instan kärkituotteista on Insta Steel Eagle ER -drooniratkaisu. Drooniratkaisu on kehitetty yhteistyössä ukrainalaisen puolustusteollisuuden kanssa.
Kyberturvallisuus.
Insta tarjoaa laaja-alaisesti kyberturvapalveluita konsultoinnista kyberhyökkäysten torjuntaan ja verkkoturvasta henkilöiden ja laitteiden turvalliseen digitaaliseen identiteettiin.
Ohjelmistokonsultointi.
Instan ohjelmistokonsultoinnin palveluihin kuuluvat digitalisaatiohankkeiden konseptointi, suunnittelu, toteutus ja laadunvarmistus. Insta tarjoaa asiantuntemusta UX- ja UI-suunnittelun, sulautettujen järjestelmien, web-, pilvi- ja mobiiliratkaisujen, teollisen internetin ja IoT:n, datan, analytiikan ja tekoälyn sekä laadunvarmistuksen osa-alueille.
John Ashcroft

John David Ashcroft (s. 9. toukokuuta 1942 Chicago, Illnois) on yhdysvaltalainen republikaanipoliitikko. Hän oli presidentti George W. Bushin hallinnon oikeusministeri 2001–2005 ja tätä ennen Missourin kuvernööri 1985–1993 ja senaattori 1995–2001.
Ashcroft on kirjoittanut useita kirjoja: "On My Honor: The Beliefs that Shape My Life", "Lessons from a Father to his Son" ja "Never Again: Securing America and Restoring Justice".
Elämä.
Varhainen elämä.
Ashcroft on syntyisin Chicagosta, mutta hän kasvoi Missourin Springfieldissä. Hänen isänsä oli yksityisen Evangel Universityn johtaja ja helluntailaisen Assemblies of Godin saarnaaja. Ashcroft opiskeli Yalen yliopistossa ja suoritti tohtorintutkinnon University of Chicagossa 1967. Hän opetti lyhyen aikaa yritysoikeutta Southwest Missouri State Universityssä.
Poliittinen ura.
Ashcroft pyrki kongressiin ensimmäisen kerran jo 1972, mutta hävisi republikaanien esivaalissa. Hänestä tuli Missourin oikeusministeri 1976–1985, kunnes hänet valittiin kuvernööriksi vuoden 1984 vaalissa.
Politiikassaan Ashcroft ajoi vahvan konservatiivisia arvoja. Hän kannatti kuolemanrangaistusta ja vastusti aborttia, homojen oikeuksia ja asevalvontaa. Konservatiivinen Christian Coalition antoi hänelle huippupisteet hänen pyrkiessään presidenttiehdokkaaksi vuonna 2000, mutta ympäristö- ja naisjärjestöt vastustivat häntä.
Poliittisen uran jälkeen.
Poliittisen uransa jälkeen Ashcroft liittyi saarnaaja Pat Robertsonin perustaman Regent Universityn henkilökuntaan ja työskentelee sen oikeustieteen ja hallinnon laitoksilla.
Giuseppe Bellanca

Giuseppe Mario Bellanca (19. maaliskuuta 1886 – 26. joulukuuta 1960) oli italialainen lentokonesuunnittelija. Bellanca muistetaan saavutuksistaan lentokoneiden parissa. Bellanca muun muassa suunnitteli ensimmäisen yhdysvaltalaisen yksitasoisen lentokoneen, jossa oli kokonaan katettu ohjaamo.
Elämäkerta.
Giuseppe Bellanca syntyi Italian Sciaccassa. Hän valmistui insinööriksi Milanon Polyteknisestä koulusta. Vuonna 1909 hän rakensi ensimmäisen lentokoneensa ja se koelennettiin 8. joulukuuta 1909. 
Bellanca muutti Italiasta Yhdysvaltoihin vuonna 1911. Vuonna 1912 hän suunnitteli siellä ensimmäisen lentokoneensa, jolla hän opetteli lentämään. Tämän jälkeen hän toimi lennonopettajana vuoteen 1916 asti. Vuodet 1917 – 1920 Bellanca toimi koneinsinöörikonsulttina, ja suunnitteli työnsä ohessa Bellanca CD- ja CE -lentokoneet. 1921 hän muutti Nebraskaan ja perusti sinne Victor Roosin kanssa Roos-Bellanca Aircraft Companyn. Bellanca suunnitteli ja rakensi Bellanca CF -lentokoneen. 1923 hän muutti takaisin New Yorkiin, jossa suunnitteli ja rakennutti Yhdysvaltain postin DH-4-koneisiin uudet siivet. Vuonna 1925 hän oli Wright Aeronautical Corporationin palkkalistalla. Tuloksena oli Wright-Bellanca 1, eli WB-1, ja vuonna 1926 WB-2. Kun niiden sarjatuotanto ei alkanut, hän perusti C.A. Levinen kanssa Columbia Aircraft Corporation -yhtiön, jonka lentokone "Columbia" lensi Atlantin yli 1927. Vuonna 1927 hän perusti Bellanca Aircraft Company -yhtiön. 4. heinäkuuta 1927 hänen kuvansa oli Time-lehden kannessa. Toisen maailmansodan aikana hän oli Higgins-yhtiön ilmailuosaston päällikkö suunnitellen suurta kuljetuskonetta. 1954 Bellanca-yhtiö syntyi uudestaan. 
Bellanca meni 1922 naimisiin Dorothy Brownin kanssa. Bellanca kuoli leukemiaan New Yorkissa vuonna 1960.